Die heiligheid van God - www.bybelkennis.co.za
by Coen Slabber · Published 01/07/2015 · Updated 26/05/2015
People today who are civil often don’t have very strong convictions. And people who have strong convictions often are not very civil – Martin Marty
Let dan op die goedheid en strengheid van God: sy strengheid oor die afvalliges, en sy goedheid oor jou. Maar dan moet jy uit sy goedheid lewe, anders kan jy ook uitgekap word (Romeine 11:22)
God het Adam en Eva gemaak en aan hulle ‘n roeping gegee: om Hom te aanbid en te verheerlik. Maar hierdie oorspronklike ontwerp het verlore gegaan toe hulle in opstand teen God gekom het – hulle wou soos God, hulle Skepper, wees. Wat is die bron van die mens se sonde? Afgodery. Almal moet iets/iemand aanbid – al is dit nou jouself.
God is heilig. Hy maak dit baie duidelik hoe ons Hom moet nader. God is Gees, en dié wat Hom aanbid, moet Hom deur die Gees en in waarheid aanbid (Johannes 4:24). Ons kan Hom nie sommer aanbid soos ons verkies nie. Het ons nie vergeet dat God heilig is nie? We lack reverence – not because we are free in the gospel, but because God is absent, and we have no sense of His presence (A. W. Tozer). Ons verkondig so dikwels ‘n terapeutiese evangelie aan mense wat as kinders geleer dat hulle goed en tot alles in staat is. Daar is geen verskil meer tussen die kultuur binne en buite die kerk nie.
Ons het weer ‘n groter siening van God se heiligheid nodig. Ons moet weer sy goedheid en strengheid raaksien. Ons het swaargewig aanbidders nodig.